Olajumoke Adenowo

Si Olajumoke Olufunmilola Adenowo (namundag 16 Oktobre 1968) sarong Nigeryanong arkitekto. Siya napundar niya an sadiring kompanya sa arkitektura asin pagdedesenyo na an pangaran AD Consulting kan 1994.

Kaamayi nin buhay asin edukasyon

An mga magurang ni Adenowo parfehas mga propesor, saro sa Historya asin an saro sa Kriminolohiya. Siya nagdakula asin nag'estar sa laog nin kampus sa Obafemi Awolowo University. Ining unibersiudad pigdesenyo ni arkitekto Arieh Sharon pag'ultan nin 1962 asin 1972. Palibhasa yaon sa laog kan unibersidad asin dara kan impluwensya duman, siya nagkaigwang liputok na interes sa arkitektura sa hubin pang edad.

Kan edad 14 siya nag'enroll sa Obafemi Awolowo University asin naggradwar may degree sa Bachelor of Science with Honours sa Arkitektura sa edad na 19. Kan siya undergraduate pa, nangggana siya kan premyong Best Student Design. Nakua niya an saiyang Master's of Science sa Arkitektura na may onra, sa parehong unibersidad kan 1991.

Siya alumnus man kan Harvard Kennedy School (2019), kan Yale School of Management (2016), Lagos Business School Chief Executive Programme (2002) asin kan The IESE Business School sa University of Navarra sa Barcelona, Espanya (2005).

Si Adenowo sabi napukawan interes niya sa arkitektura kan saiyang mga pagbisita sa Paris asin sa Palais de Versailles kan aki pa siya, asin kan siya nag'eestar sa kampus kan Obafemi Awolowo University. An mga ini nagsabrit sa isip niya nin pilosopiya sa pagdesenyo - na an ubod kan leksyon naguno niya iyo na an pakinabang nin arkitektura dapat sensitibo sa klima, sa konteksto nin teknolohiya, impraestruktura asin pisikal na kamugtakan kan lugar.

Toltolan

Mga babaeng arkitektong Nigeryano